असामाजिक तत्वों ने 20 दिन कीे मासूम को मार डाला

आरोपी सतीश पटणी

अहमदाबाद. शहर के मेघाणीनगर में गुरुवार की देर रात असामाजिक तत्वों ने आतंक मचाया। इस दौरान 20 दिन की एक मासूम मारी गई। इन असामाजिक तत्वों का हौसला इतना अधिक बढ़ गया है कि वे लोगों के घर रात में भी घुसकर उनसे मारपीट करते हैं। नागरिकों ने जब इन पर कार्रवाई की मांग की, तो पुलिस वालों ने उन पर लाठी चार्ज कर दिया।



बेट के प्रहार से मासूम की मौत

शहर में एक बार फिर असामाजिक तत्वों का आतंक बढ़ने लगा है। मेघाणीनगर के हसन जीवाभाई की चाल में गुरुवार की देर रात सतीश पाटणी ने अपने साथियों के साथ अस्त्र-शस्त्र लेकर आया। वहां उसने बाहर बैठी महिलाओं से मारपीट शुरू कर दी। इनमें से एक महिला के हाथ में 20 दिन की बेटी थी। उसके सिर पर बेट का प्रहार पड़ा। जिससे मासूम की मौत हो गई। तीन महिलाएं घायल हुई, जिन्हें अस्पताल में भर्ती कराया गया है।



नागरिक पहुंचे पुलिस थाने

घटना के बाद काफी संख्या मेँ लोग पुलिस थाने पहुंचे। वहां पहुंचकर लोगों ने आरोपियों पर कार्रवाई की मांग की, इस पर पुलिस ने उन्हें धमकाते हुए उन पर लाठीचार्ज कर दिया। लोगों ने मासूम की हत्या करने वालों पर कार्रवाई की मांग की है। उनके नाम हैं सतीश पटणी, गोपाल पटणी, दीपक पटणी, हितेश मारवाड़ी और लखन ठाकोर।